Πορφύρας Φρεαττύδος (καλαθόσφαίριση γυναικών)

Ο Αθλητικός Όμιλος Φρεαττύδας Πορφύρας είναι ελληνικό αθλητικό σωματείο που δραστηριοποιείται με έδρα την περιοχή της Φρεαττύδας, συνοικία του Πειραιά στην Αττική. Επίσημο έτος ίδρυσής του είναι το 1957 και οι αθλητές του αγωνίζονται φορώντας εξοπλισμό σκούρου κόκκινου και μαύρου χρώματος. Στο έμβλημα του συλλόγου απεικονίζεται μια ασπίδα ή θυρεός με τα χρώματα του συλλόγου. Αντλεί το όνομά του από τον ποιητή Λάμπρο Πορφύρα, εξέχουσα προσωπικότητα της περιοχής. Ο μακεδονικός σύλλογος καλλιεργεί μεταξύ άλλων και το άθλημα της καλαθοσφαίρισης. Διαθέτει από το 1975 τμήμα τόσο ενήλικων γυναικών, καθώς και αθλητριών νεαρότερων ηλικιακών ομάδων. Αθλητική έδρα των τμημάτων αυτών είναι το Κλειστό Γυμναστήριο «Παναγιώτης Σαλπέας», χωρητικότητας 300 καθήμενων θεατών.«Ιστορία του Πορφύρα», πληροφορίες σε παλαιότερο επίσημο ιστότοπο του συλλόγου. Ανακτήθηκε 17 Αυγούστου 2024.«Διακρίσεις & Ιστορικοί Σταθμοί», πληροφορίες σε παλαιότερο επίσημο ιστότοπο του συλλόγου. Ανακτήθηκε 17 Αυγούστου 2024.

 Ιστορική αναδρομή 
 Ίδρυση 
Η απόφαση για τη δημιουργία γυναικείου τμήματος καλαθοσφαίρισης ελήφθη στις 23 Νοεμβρίου 1976, ενώ την επόμενη χρονιά δημιουργήθηκαν και ακαδημίες κοριτσιών. Πρώτος έφορος ορίστηκε ο Αργύρης Ματιάτος.

 Συμμετοχές σε κορυφαίο επίπεδο (70s-80s-90s) 
Τις αγωνιστικές περιόδους 1979-80 και 1980-81 ο σύλλογος της Φρεαττύδας διαγωνίστηκε στο Πανελλήνιο Πρωτάθλημα Γυναικών, όπως ονομαζόταν την εποχή εκείνη η κορυφαία διασυλλογική γυναικεία διοργάνωση στη χώρα.Α.Ο.Φ. Πορφύρας, πληροφορίες και στατιστικά από το αρχείο της Ελληνικής Ομοσπονδίας Καλαθοσφαίρισης. Ανακτήθηκε 17 Αυγούστου 2024.

Τις αγωνιστικές περιόδους 1984-85 και 1985-86 έλαβε μέρος στο νεοσύστατο Πρωτάθλημα της Α' Εθνικής Κατηγορίας, καταλαμβάνοντας την 5η και 8η θέση της τελικής βαθμολογικής κατάταξης αντίστοιχα.Φύλλα «Αθλητικής Ηχούς» 2 Μαΐου 1985 σελ. 4, 7 Μαΐου σελ. 2, 11 Μαΐου σελ. 2, 13 Μαΐου σελ. 2Φύλλα «Αθλητικής Ηχούς» 11 Νοεμβρίου 1985 σελ. 2, 10 Φεβρουαρίου 1986 σελ. 2, 1 Απριλίου σελ. 5, 7 Απριλίου σελ. 3

Σε επίπεδο εθνικής κατηγορίας επέστρεψε τη χρονιά 1990-91, οπότε και διαγωνίστηκε στο δεύτερο-τη-τάξει Πρωτάθλημα της εποχής, αυτό της Β' Εθνικής Κατηγορίας.

 Χρονικό διάστημα πριν την παύση (2006-2011) 
Την αγωνιστική περίοδο 2006-07 ο Πορφύρας κατέκτησε το Κύπελλο Γυναικών Νότιας Αττικής«Αφιέρωμα στον τελικό Κυπέλλου ΕΣΚΑΝΑ!», άρθρο στον ιστότοπο WePlayBall.gr, 1 Μαρτίου 2014. Ανακτήθηκε 18 Αυγούστου 2024. Στον Τελικό του θεσμού η ομάδα της Φρεαττύδας νίκησε τον Κρόνο Αγίου Δημητρίου με σκορ 61-59. Προπονητής του συλλόγου ήταν ο Γιώργος Λειβάδης, ενώ πολυτιμότερη παίκτρια (MVP) του Τελικού αναδείχθηκε η Ματίνα Δελητζά, η οποία σημείωσε 25 πόντους.«Κυπελλούχος ο Πορφύρας», άρθρο στον ιστότοπο SuperBasket.gr, 14 Μαΐου 2007. Ανακτήθηκε 18 Αυγούστου 2024.«Κυπελλούχος ο Πορφύρας», άρθρο στον ιστότοπο Sport24.gr, 14 Μαΐου 2007. Ανακτήθηκε 18 Αυγούστου 2024.

Την αγωνιστική περίοδο 2007-08, οπότε και προπονήτρια του συλλόγου ήταν η Ντορίτα Δέδε, ο σύλλογος ολοκλήρωσε τις αγωνιστικές του υποχρεώσεις στην 10η θέση της τελικής βαθμολογίας. Τη χρονιά αυτή δεν διεξήχθησαν Play-Offs, κατ' επέκταση αυτή ήταν και η τελική εικόνα της χρονιάς.«Πρωταθλητής ο Κρόνος στην Α' Γυναικών», άρθρο στον ιστότοπο Sport24.gr, 7 Απριλίου 2008. Ανακτήθηκε 18 Αυγούστου 2024. 

Την επόμενη περίοδο, 2008-09, οι επιδόσεις του συλλόγου βελτιώθηκαν θεαματικά με αποτέλεσμα να καταλάβει την 3η θέση της τελικής βαθμολογικής κατάταξης.«Αποτελέσματα ΕΣΚΑΝΑ: Κυρίαρχος ο Πειραϊκός», άρθρο στον ιστότοπο WePlayBall.gr, 6 Απριλίου 2009.

Την επόμενη χρονιά, 2009-10, στο τέλος της κανονικής περιόδου ο Πορφύρας κατέλαβε τη 2η θέση της βαθμολογίας πίσω από την Τερψιθέα Γλυφάδας, κερδίζοντας μία θέση στη διαδικασία των Playoffs.«Αποτελέσματα ΕΣΚΑΝΑ (Θέσεις 1-8): Ωρα για πλέι οφ!», άρθρο στον ιστότοπο WePlayBall.gr, 19 Απριλίου 2010. Στους προημιτελικούς αντιμετώπισε την ομάδα της Καστέλλας, το εμπόδιο της οποίας κατάφερε να ξεπεράσει κάνοντας το 2-0 στη μεταξύ τους σειρά.«Αποτελέσματα Πλέι Οφ ΕΣΚΑΝΑ: Πέρασε ο Πορφύρας, ανατροπή και ισοφάριση για τους Κυρίαρχους!», άρθρο στον ιστότοπο WePlayBall.gr, 26 Απριλίου 2010. Στη συνέχεια κλήθηκε να πράξει το ίδιο απέναντι στους Κυρίαρχους Παλαιάς Κοκκινιάς. Χρειάστηκαν τρία παιχνίδια, και δύο εκτός έδρας νίκες των Κυρίαρχων για να μείνει ο Πορφύρας εκτός τελικού, με το τελευταίο παιχνίδι να σημαδεύεται από βίαια επεισόδια.«Αποτελέσματα πλέι οφ ΕΣΚΑΝΑ: Πρόκριση... με ξύλο για τους Κυρίαρχους!», άρθρο στον ιστότοπο WePlayBall.gr, 12 Μαΐου 2010.

Τον Ιούνιο του 2010 η Δέδε αποχώρησε από τον πάγκο του Πορφύρα, μετά από τρία χρόνια, εφόσον διαφώνησε με τους διοικούντες της ομάδας για θέματα μεταγραφικού σχεδιασμού.«Τέλος η Δέδε από τον Πορφύρα», άρθρο στον ιστότοπο WePlayBall.gr, 12 Ιουνίου 2010. Την διαδέχθηκε η μέχρι εκείνη τη στιγμή αθλήτρια του συλλόγου, Μαρία Γανωτή, στο ντεμπούτο της ως προπονήτρια.«Ανέλαβε τον Πορφύρα η Γανωτή», άρθρο στον ιστότοπο WePlayBall.gr, 19 Ιουνίου 2010.«Πορφύρας (Γυναίκες): Σε τρία χρόνια στην Α2», αφιέρωμα στον ιστότοπο AttikaBasket.gr, 13 Σεπτεμβρίου 2010. Στη διάρκεια της αγωνιστικής περιόδου 2010-11 η ομάδα δεν πραγματοποίησε εμφανίσεις ανάλογες με εκείνες των προηγούμενων ετών, με αποτέλεσμα να τερματίσει στη 13η θέση της τελικής κατάταξης.«Αποτελέσματα ΕΣΚΑΝΑ: Το Ελληνικό πιστοποίησε την υπεροχή του!», άρθρο στον ιστότοπο WePlayBall.gr, 14 Μαρτίου 2011.

Έκτοτε ο Πορφύρας για ένα διάστημα δεν δήλωνε συμμετοχή στο Πρωτάθλημα Γυναικών Νότιας Αττικής, με το τμήμα να λειτουργεί μόνο σε επίπεδο υποδομών.

 Επαναλειτουργία και πορεία επιστροφής στις Εθνικές Κατηγορίες (2016-2022) 
Μετά από ολιγόχρονη αποχή, ο Πορφύρας συγκρότησε εκ νέου γυναικεία ομάδα την αγωνιστική περίοδο 2016-17, η οποία διαγωνίστηκε στο Πρωτάθλημα Νότιας Αττικής. Συνολικά 14 ομάδες σχημάτισαν έναν κοινό Όμιλο. Στο περιβάλλον αυτό, και με προπονητές αρχικά την Έφη Κοιλάκου και από το Νοέμβριο και μετά τον Παναγιώτη Δοντά, η ομάδα του Πειραιά συγκέντρωσε 4 νίκες και 22 ήττες. Στην τελική βαθμολογική κατάταξη βρέθηκε στη 13η και προτελευταία θέση.«Αποτελέσματα και Βαθμολογία Πρωταθλήματος Γυναικών Αγωνιστικής Περιόδου 2016-2017», πληροφορίες στον επίσημο ιστότοπο της Ένωσης Σωματείων Καλαθοσφαίρισης Νότιας Αττικής. Ανακτήθηκε 18 Αυγούστου 2024. Τη χρονιά αυτή ο Πορφύρας δεν αγωνίστηκε στο θεσμό του Κυπέλλου Νότιας Αττικής.«Αποτελέσματα και Βαθμολογία Κυπέλλου Γυναικών Αγωνιστικής Περιόδου 2016-2017», πληροφορίες στον επίσημο ιστότοπο της Ένωσης Σωματείων Καλαθοσφαίρισης Νότιας Αττικής. Ανακτήθηκε 18 Αυγούστου 2024.

Το Πρωτάθλημα Νότιας Αττικής την επόμενη χρονιά, 2017-18, προσέλκυσε το ενδιαφέρον περισσότερων ομάδων, συνεπώς αυτές χωρίστηκαν σε δύο Ομίλους. Στον Όμιλο του Πορφύρα τοποθετήθηκαν αρχικά 8 σύλλογοι που αναμετρήθηκαν μεταξύ τους στην Α' Φάση. Με το περας της διαδικασίας αυτής ο Πορφύρας είχε συλλέξει 5 νίκες και 9 ήττες με αποτέλεσμα να καταταγεί στην 6η θέση.«Αποτελέσματα και Βαθμολογία Πρωταθλήματος Γυναικών Αγωνιστικής Περιόδου 2017-2018 (1ος Όμιλος - Α' Φάση)», πληροφορίες στον επίσημο ιστότοπο της Ένωσης Σωματείων Καλαθοσφαίρισης Νότιας Αττικής. Ανακτήθηκε 18 Αυγούστου 2024. Στη συνέχεια τον τίτλο του Πρωταθλητή διεκδίκησαν οι τέσσερις πρώτοι των δύο Ομίλων σε νέο Όμιλο, οπότε ο Πορφύρας συνέχισε σε δεύτερο Όμιλο που σχημάτισαν οι υπόλοιπες οκτώ ομάδες. Συλλέγοντας επιπλέον 8 νίκες και 6 ήττες, η λήξη της αγωνιστικής δράσης τον βρήκε στην 3η θέση του Ομίλου και 11η συνολικά.«Α2 Γυναικών - 14η Αγωνιστική», άρθρο στον επίσημο ιστότοπο της Ένωσης Σωματείων Καλαθοσφαίρισης Νότιας Αττικής, 29 Απριλίου 2018. Ανακτήθηκε 18 Αυγούστου 2024. Στην αρχή της χρονιάς είχε επίσης συμμετάσχει και σε έναν αγώνα Κυπέλλου όπου γνώρισε την ήττα με σκορ 52-41 από τον Α.Ο.Ν. Αργυρούπολης.«Αποτελέσματα και Βαθμολογία Κυπέλλου Γυναικών Αγωνιστικής Περιόδου 2017-2018», πληροφορίες στον επίσημο ιστότοπο της Ένωσης Σωματείων Καλαθοσφαίρισης Νότιας Αττικής. Ανακτήθηκε 18 Αυγούστου 2024.

Τον Ιούνιο του 2018 την τεχνική ηγεσία της ομάδας ανέλαβε ο Τάκης Οικονομόπουλος.«Ο Τάκης Οικονομόπουλος στο τιμόνι του Α.Ο.Φ. Πορφύρα», άρθρο στον ιστότοπο AgapoToBasket.gr, 5 Ιουνίου 2018. Ανακτήθηκε 18 Αυγούστου 2024. Τον επόμενο Σεπτέμβριο ο Πορφύρας ξεκίνησε τις υποχρεώσεις του από το τοπικό Κύπελλο Γυναικών. Στην 1η Αγωνιστική νίκησε εκτός έδρας την ομάδα του Παλαιού Φαλήρου με σκορ 44-68. Στη συνέχεια, όμως, αποκλείστηκε στο «Σαλπέας» με τη σειρά του από τις Νεανίδες του Πρωτέα Βούλας, με το τελικό σκορ να διαμορφώνεται σε 31-49.«Αποτελέσματα και Βαθμολογία Κυπέλλου Γυναικών Αγωνιστικής Περιόδου 2018-2019», πληροφορίες στον επίσημο ιστότοπο της Ένωσης Σωματείων Καλαθοσφαίρισης Νότιας Αττικής. Ανακτήθηκε 18 Αυγούστου 2024. Το Πρωτάθλημα Νότιας Αττικής της χρονιάς 2018-19 διοργανώθηκε ξανά με το ίδιο σύστημα, με τον Όμιλο του Πορφύρα να απαρτίζεται αρχικά από οκτώ ομάδες. Η λήξη του πρώτου γύρου τον βρήκε στην 3η θέση της κατάταξης με απολογισμό 8 νίκες και 6 ήττες.«Αποτελέσματα και Βαθμολογία Πρωταθλήματος Γυναικών Αγωνιστικής Περιόδου 2018-2019 (2ος Όμιλος - Α' Φάση)», πληροφορίες στον επίσημο ιστότοπο της Ένωσης Σωματείων Καλαθοσφαίρισης Νότιας Αττικής. Ανακτήθηκε 18 Αυγούστου 2024. Ο σύλλογος της Φρεαττύδος ακολούθησε τις ομάδες που εξακολουθούσαν να διεκδικούν το Πρωτάθλημα και μαζί σχημάτισαν Όμιλο των 8 συλλόγων. Όταν ολοκληρώθηκε η διεξαγωγή της δεύτερης αυτής φάσης βρέθηκε στην 5η θέση της τελικής βαθμολογίας (νέος απολογισμός 6 νίκες και 8 ήττες) με αποτέλεσμα να μη συμμετάσχει στη Φάση των Ημιτελικών.«Γυναίκες - Β' Φάση - Τελευταία Αγωνιστική», άρθρο στον επίσημο ιστότοπο της Ένωσης Σωματείων Καλαθοσφαίρισης Νότιας Αττικής, 7 Απριλίου 2019. Ανακτήθηκε 18 Αυγούστου 2024.

Το φθινόπωρο του 2019 ο Πορφύρας επέστρεψε στα γήπεδα για τις υποχρεώσεις του στο Κύπελλο. Την 1η Αγωνιστική προκρίθηκε άνευ αγώνος. Στη «Φάση των 8» νίκησε εκτός έδρας την Προοδευτική Νεολαία με σκορ 36-39. Στους Ημιτελικούς, ωστόσο, την ευκαιρία διεκδίκησης του τροπαίου στον Τελικό του αφαίρεσαν οι Νεανίδες του Κρόνου Αγίου Δημητρίου που επικράτησαν στον Πειραιά με σκορ 52-63.«Αποτελέσματα και Βαθμολογία Κυπέλλου Γυναικών Αγωνιστικής Περιόδου 2019-2020», πληροφορίες στον επίσημο ιστότοπο της Ένωσης Σωματείων Καλαθοσφαίρισης Νότιας Αττικής. Ανακτήθηκε 18 Αυγούστου 2024.«Στον τελικό κυπέλλου για τρίτη σερί χρονιά οι νεανίδες του Κρόνου (63-52 τον Πορφύρα)», άρθρο στον επίσημο ιστότοπο της Ένωσης Σωματείων Καλαθοσφαίρισης Νότιας Αττικής, 21 Δεκεμβρίου 2019. Ανακτήθηκε 18 Αυγούστου 2024. Σε ό,τι αφορά το Πρωτάθλημα της περιόδου 2019-20 το πλάνο της Ένωσης αναφορικά με τη διεξαγωγή ήταν το ίδιο. Ο Πορφύρας σχημάτισε εκ νέου Όμιλο με άλλες 7 ομάδες, με σκοπό την ανακατάταξη των Ομίλων στην επόμενη Φάση. Στα τέλη Ιανουαρίου 2020 ο βαθμολογικός πίνακας τον βρήκε στην 3η θέση της κατάταξης με απολογισμό 10 νίκες και 4 ήττες.«Αποτελέσματα και Βαθμολογία Πρωταθλήματος Γυναικών Αγωνιστικής Περιόδου 2019-2020 (1ος Όμιλος - Α' Φάση)», πληροφορίες στον επίσημο ιστότοπο της Ένωσης Σωματείων Καλαθοσφαίρισης Νότιας Αττικής. Ανακτήθηκε 18 Αυγούστου 2024. Ατυχώς η άφιξη της Πανδημίας του COVID-19 στην Ελλάδα είχε σαν συνέπεια την οριστική διακοπή του Πρωταθλήματος πρωτού αυτό ολοκληρωθεί. Οι βαθμολογίες επικυρώθηκαν όπως ακριβώς είχαν διαμορφωθεί μέχρι την ημέρα διακοπής της 11ης Μαρτίου 2020.«Τέλος στα πρωταθλήματα της ΕΣΚΑΝΑ – Επικυρώθηκε η βαθμολογία», άρθρο στον ιστότοπο WBasket.gr, 6 Μαΐου 2020. Ανακτήθηκε 18 Αυγούστου 2024. Ο Πορφύρας τη στιγμή εκείνη βρισκόταν στην 3η θέση της βαθμολογίας.«Β1 Φάση - Α' Γυναικών - 11η Αγωνιστική», άρθρο στον επίσημο ιστότοπο της Ένωσης Σωματείων Καλαθοσφαίρισης Νότιας Αττικής, 8 Μαρτίου 2020. Ανακτήθηκε 18 Αυγούστου 2024.

Το επόμενο επίσημο παιχνίδι του Πορφύρα έλαβε χώρα τον Οκτώβριο του 2020 στα πλαίσια του Κυπέλλου Γυναικών. Ηττήθηκε και αποκλείστηκε στην πρεμιέρα από τις Νεανίδες του Πρωτέα Βούλας με σκορ 46-45.«Αποτελέσματα και Βαθμολογία Κυπέλλου Γυναικών Αγωνιστικής Περιόδου 2020-2021», πληροφορίες στον επίσημο ιστότοπο της Ένωσης Σωματείων Καλαθοσφαίρισης Νότιας Αττικής. Ανακτήθηκε 18 Αυγούστου 2024. Το Πρωτάθλημα της περιόδου 2020-21, παρόλο που προγραμματίστηκε, διακόπηκε λόγω COVID-19 μετά την 1η Αγωνιστική και δεν επανήλθε ποτέ. Κατά συνέπεια τα αποτελέσματα αγνοήθηκαν και η χρονιά θεωρήθηκε ως μη γενόμενη σε ό,τι αφορά προβιβασμούς και υποβιβασμούς (ομοίως και η Α2 Εθνική Κατηγορία).

Το επόμενο φθινόπωρο, με ενισχυμένα τα υγειονομικά μέτρα, η κανονικότητα επανήλθε. Ο Πορφύρας αγωνίστηκε απευθείας στη 2η Αγωνιστική του Κυπέλλου Γυναικών, εν τούτοις αποκλείστηκε απευθείας κατόπιν ήττας από την ομάδα της Βάρης με σκορ 43-45.«Αποτελέσματα και Βαθμολογία Κυπέλλου Γυναικών Αγωνιστικής Περιόδου 2021-2022», πληροφορίες στον επίσημο ιστότοπο της Ένωσης Σωματείων Καλαθοσφαίρισης Νότιας Αττικής. Ανακτήθηκε 18 Αυγούστου 2024. Το Πρωτάθλημα Νότιας Αττικής της χρονιάς 2021-22 διοργανώθηκε με τη συμμετοχή 14 συλλόγων που συγκρότησαν έναν και μοναδικό Όμιλο, χωρίς να προβλέπονται διάφορες Φάσεις. Η ολοκληρωση του Πρωταθλήματος μετά από 26 αγωνιστικές βρήκε τον Πορφύρα μόνο και αήττητο στην κορυφή της βαθμολογικής κατάταξης.«Αποτελέσματα και Βαθμολογία Πρωταθλήματος Γυναικών Αγωνιστικής Περιόδου 2021-2022», πληροφορίες στον επίσημο ιστότοπο της Ένωσης Σωματείων Καλαθοσφαίρισης Νότιας Αττικής. Ανακτήθηκε 18 Αυγούστου 2024.«Γυναίκες: Έπεσε η αυλαία, αήττητος Πρωταθλητής ο Πορφύρας», άρθρο στον επίσημο ιστότοπο της Ένωσης Σωματείων Καλαθοσφαίρισης Νότιας Αττικής, 22 Μαΐου 2022. Ανακτήθηκε 18 Αυγούστου 2024.«Επεσε η αυλαία στην Α' Γυναικών – Αήττητος πρωταθλητής ο Πορφύρας», άρθρο στον ιστότοπο eBasket.gr, 24 Μαΐου 2022. Ανακτήθηκε 18 Αυγούστου 2024. Η κατάκτηση του Πρωταθλήματος είχε σαν φυσικό επακόλουθο και την άμεση άνοδο στην Α2 Εθνική Κατηγορία.«Στην Α2 μπάσκετ γυναικών ο Πορφύρας», άρθρο στον ιστότοπο KanaliEna.gr, 22 Μαΐου 2022. Ανακτήθηκε 18 Αυγούστου 2024. Προπονητής την πολύ επιτυχημένη αυτή χρονιά ήταν ακόμη ο Τάκης Οικονομόπουλος με βοηθό τον Κώστα Φατούρο.

 Πορεία στην Α2 Εθνική Κατηγορία (2022-σήμερα) 
Το φθινόπωρο του 2022 ο Πορφύρας Φρεαττύδας δεν δήλωσε συμμετοχή στο Κύπελλο Ελλάδος, αν και θεωρητικά είχε το δικαίωμα.«Αποτελέσματα Κυπέλλου Ελλάδος Γυναικών 2022-2023», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 18 Αυγούστου 2024. Ωστόσο το Σεπτέμβριο διοργανώθηκε για πρώτη φορά αγώνας SuperCup μεταξύ Πρωταθλητή και Κυπελλούχου Νότιας Αττικής, όπου τέθηκε αντιμέτωπος με την ομάδα του Προφήτη Ηλία. Πετυχαίνοντας νίκη με σκορ 57-50 ο Πορφύρας προσέθεσε ένα ακόμη τίτλο στην τροπαιοθήκη του.«O Πορφύρας 57-50 τον Προφήτη πήρε το πρώτο Supercup γυναικών στην ιστορία της ΕΣΚΑΝΑ», άρθρο στον επίσημο ιστότοπο της Ένωσης Σωματείων Καλαθοσφαίρισης Νότιας Αττικής, 24 Σεπτεμβρίου 2022. Ανακτήθηκε 18 Αυγούστου 2024.  

Στον πάγκο της ομάδας εξακολουθούσε να βρίσκεται ο Οικονομόπουλος, ο οποίος ανέλαβε την καθοδήγησή της στο ντεμπούτο της στην Α2 Εθνική Κατηγορία. Βοηθός του ανέλαβε η Μαριάννα Αντωνοπούλου. Οι πολυάριθμες ομάδες της Κατηγορίας χωρίστηκαν σε τέσσερις Ομίλους, με τον Πορφύρα να μοιράζεται έναν με άλλες οκτώ ομάδες της νότιας Ελλάδας. Η λήξη της Κανονικής Περιόδου του Πρωταθλήματος της χρονιάς 2022-23 βρήκε τις Πειραιώτισσες στην 5η θέση της βαθμολογικής κατάταξης με απολογισμό 8 νίκες και 8 ήττες.«Βαθμολογίες και Αποτέλεσματα Αγωνιστικής Περίοδο 2022-2023», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 18 Αυγούστου 2024.«H αυλαία της κανονικής περιόδου της Α2 Γυναικών», άρθρο στον ιστότοπο AgapoToBasket.gr, 5 Μαρτίου 2023. Ανακτήθηκε 18 Αυγούστου 2024. Στη συνέχεια κλήθηκαν να διεκδικήσουν την παραμονή τους στην Κατηγορία μέσω σειράς Play-Outs με την ομάδα του Πανιωνίου Σμύρνης απέναντι στον οποίο είχαν πλεονέκτημα έδρας αλλά επιζητούσαν τρεις νίκες, καθώς είχαν ηττηθεί δις στην Κανονική Περίοδο. Στον πρώτο αγώνα ο Πορφύρας πήρε τη νίκη με σκορ 58-40,«Α2 Γυναικών, Play Out – Μείωσε σε 2-1 ο Πορφύρας απέναντι στον Πανιώνιο», άρθρο στον ιστότοπο SuperBasket.gr, 12 Μαρτίου 2023. Ανακτήθηκε 18 Αυγούστου 2024. ενώ επικράτησε και στη Νέα Σμύρνη με σκορ 48-50.«Μπάσκετ Γυναικών: Ισοφάρισε τη σειρά των πλέι άουτ ο Πορφύρας, 48-50 τον Πανιώνιο», άρθρο στον ιστότοπο Nstv.gr, 20 Μαρτίου 2023. Ανακτήθηκε 18 Αυγούστου 2024. Εν τέλει, ολοκλήρωσε την  δύσκολη αποστολή του με τρίτη συνεχόμενη νίκη: επικράτησε στη Φρεαττύδα με σκορ 64-54 και ανανέωσε το εισιτήριό του για την Α2 Εθνική.«Μπάσκετ Γυναικών: Τρίτη ήττα από τον Πορφύρα για τον Πανιώνιο, άλλη μια ευκαιρία για την παραμονή», άρθρο στον ιστότοπο Nstv.gr, 23 Μαρτίου 2023. Ανακτήθηκε 18 Αυγούστου 2024.«Αποτέλεσματα Play-Offs και Play-Outs Α2 Εθνικής Κατηγορίας Γυναικών 2022-2023», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 18 Αυγούστου 2024.

Καθώς δεν συμμετείχε σε αγώνες Κυπέλλου ούτε τη χρονιά αυτή,«Αποτελέσματα Κυπέλλου Ελλάδος Γυναικών 2023-2024», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 18 Αυγούστου 2024. οι υποχρεώσεις του Πορφύρα για την περίοδο 2023-24 ξεκίνησαν αρχές Οκτώβρη. Οι 14 ομάδες που εκπροσώπησαν το Νότο στην Α2 Εθνική συνέθεσαν έναν κοινό Όμιλο. Στο πλαίσιο αυτό η ομάδα της Φρεαττύδας συγκέντρωσε στη διάρκεια της χρονιάς 9 νίκες και 17 ήττες. Στον τελικό βαθμολογικό πίνακα της Κανονικής Περιόδου κατέλαβε τη 10η θέση.«Βαθμολογίες και Αποτέλεσματα Αγωνιστικής Περίοδο 2023-2024», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 18 Αυγούστου 2024. Η επίδοση αυτή ήταν αρκετή ώστε να μην χρειαστεί συμμετοχή στα Play-Outs της χρονιάς αυτής. Στα τέλη Φεβρουαρίου ο Πορφύρας ανακοίνωσε την κοινή συναινέσει λύση της συνεργασίας του με τον προπονητή Οικονομοπουλο μετά από έξι χρόνια λόγω εξω-αγωνιστικών λόγων.«Α2 γυναικών - Πορφύρας και Οικονομόπουλος τερμάτισαν τη συνεργασία τους», άρθρο στον ιστότοπο SuperBasket.gr, 27 Φεβρουαρίου 2024. Ανακτήθηκε 18 Αυγούστου 2024. Στη θέση του προσελήφθη ο Κυριάκος Αράπης,«Επίσημο - Ο Κυριάκος Αράπης στον πάγκο του Πορφύρα», άρθρο στον ιστότοπο SuperBasket.gr, 29 Φεβρουαρίου 2024. Ανακτήθηκε 18 Αυγούστου 2024. το συμβόλαιο του οποίου ανανεώθηκε το καλοκαίρι.«Πορφύρας: Συνεχίζει στον πάγκο ο Αράπης, «αντίο» σε τέσσερις», άρθρο στον ιστότοπο της εφημερίδας «Φως», 26 Ιουνίου 2024. Ανακτήθηκε 18 Αυγούστου 2024.

 Παρουσίες στις Εθνικές Κατηγορίες 
ΠερίοδοςΚατηγορίαΘέσηΚορυφαία Σκόρερ ΚΠΚύπελλοΕυρωπαϊκές διοργανώσεις1984-85 1Α' Εθνική 5 - 10-8 - - ? - --  -  -1985-86 1Α' Εθνική 8 - 6-12 - - ? - --  -  -1990-91 2B' Εθνική ? - ?-? - - ? - --  -  -2022-23 2Α2 Εθνική 5 Play-outs 8-8 - 3-0 ? - --  -  -2023-24 2Α2 Εθνική 10  9-17 - - ? - --  -  -2024-25 2Α2 Εθνική 5 Play-Offs 18-10 1-2 - ? - --  -  -

 Πρόσωπα 
+Διακεκριμένες καλαθοσφαιρίστριεςΕθνΟνοματεπώνυμο  Άννα Βάρναλη   Ε Βενιζέλου   Φ Βενιζέλου  Ματίνα Δελητζά  Μαριάννα Δημουλέα  Μελπομένη Καλαϊτζίδου  Βασιλεία Κανελλάκη  Σοφία Κλιγκοπούλου  Ελισσάβετ Μαθά  Διονυσία Ξανθάκη  Βασιλική Παναγιώτου

+ΠροπονητέςΕθνΟνοματεπώνυμοΘητεία  Γιώργος Λειβάδης  ? - 2007  Ντορίτα Δέδε  2007 - Ιουν 2010  Μαρία Γανωτή  Ιουν 2010 - ?  Εφη Κοιλάκου  ? - Νοε 2016  Παναγιώτης Δοντάς  Νοε 2016 - Μαι 2018  Τάκης Οικονομόπουλος  Ιουν 2018 - Φεβ 2024  Κυριάκος Αράπης  Φεβ 2024 - σήμερα
<div style="clear: both">

 Τμήματα υποδομής 
Ο σύλλογος διατηρεί ακαδημίες νεαρών αθλητριών που λαμβάνουν μέρος στα Πρωταθλήματα που διοργανώνει η Ένωση Σωματείων Καλαθοσφαίρισης Νότιας Αττικής σε επίπεδο Παγκορασίδων, Κορασίδων και Νεάνιδων.

 Παραπομπές 

 Εξωτερικοί σύνδεσμοι 

 Α.Ο.Φ. Πορφύρας , επίσημος ιστότοπος του μητρικού συλλόγου.


 Α.Ο.Φ. Πορφύρας, επίσημος λογαριασμός του μητρικού συλλόγου στο X.
 Α.Ο.Φ. Πορφύρας, επίσημος λογαριασμός του μητρικού συλλόγου στο YouTube.
 Α.Ο.Φ. Πορφύρας, παλαιότερος επίσημος λογαριασμός του μητρικού συλλόγου στο YouTube.

Καλαθοσφαιριση Γυναικων
Κατηγορία:Ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1976
Κατηγορία:Σωματεία Ε.Σ.ΚΑ.Ν.Α.